Document ID: /roh_data/filtered/fineweb-2-filterrobots_roh.jsonl.gz/35594

Il servetsch administrativ porscha a persunas pli veglias sustegn individual, discret e cumpetent. Vus sustegnais senioras e seniors en l'administraziun ed essas per els ina persuna da confidenza e da referiment impurtanta. Nus preparain Vus per tals engaschaments.
Durant che la persuna d'assistenza è absenta surpigliais Vus l'accumpagnament dal confamigliar. Nus preparain Vus per quest'incumbensa. Igl è d'avantatg, sche Vus avais gia experientscha d'accumpagnar persunas che dovran assistenza u tgira.
Per senioras e seniors cun relaziuns finanzialas survesaivlas emplenis Vus la decleraziun da taglia annuala. Igl è d'avantatg, sche Vus essas spezialista u spezialist da finanzas u da taglias.
«Dapi mes pensiunament anticipà sun jau activ en il servetsch per la decleraziun da taglia. Quest engaschament fa grond plaschair a mai. Jau aud bleras istorgias interessantas da la vita, nus na discurrin numnadamain betg mo da cifras!»
Sep Veraguth